Bulla (meterai)

**Bulla** (daripada Latin Zaman Pertengahan yang bermaksud "meterai bulat", daripada Latin Klasik *bulla*, "gelembung, titisan"; jamak *bullae*) ialah token daripada tanah liat bertulis, logam lembut (plumbum atau timah), bitumen, atau lilin yang digunakan dalam dokumen-dokumen niaga dan undang-undang sebagai bentuk pengesahan dan untuk mencegah pemalsuan apa sahaja yang dilampirkan padanya (atau, dalam bentuk bersejarah, terkandung di dalamnya).

Dalam bentuk yang paling awal digunakan, seperti di Timur Dekat Kuno dan Timur Tengah sejak alaf ke-8 SM, bulla ialah bebola tanah liat lompong yang mengandungi token kecil lain yang mengenal pasti kuantiti dan jenis barangan yang direkodkan. Dalam bentuk ini, bulla merupakan salah satu kepakaran yang paling awal di dunia purba dan berkemungkinan memerlukan kemahiran untuk dihasilkan. Sejak sekitar alaf ke-4 SM, semakin komunikasi pada papirus dan kertas kekulit menjadi meluas, bulla berubah menjadi token yang lebih ringkas dan diikat pada dokumen dengan tali, serta diukir dengan tanda unik (menjadi meterai) untuk memberikan identifikasi yang sah serta perlindungan daripada pemalsuan. Bulla masih kadang-kadang dilampirkan pada dokumen untuk tujuan ini (contohnya, meterai pada bulla paus).

## Asal usul

Sekitar 8000 – 7500 SM, petani-petani Sumeria memerlukan cara untuk menyimpan rekod haiwan-haiwan dan barang jualan mereka. Token tanah liat kecil dibentukkan dengan tangan untuk melambangkan haiwan dan barang tertentu.

Token tanah liat membolehkan petani merakamkan bilangan haiwan dan makanan yang telah dijual, disimpan dan/atau dijual. Kerana bijian penting dalam hidup seharian, mereka perlu menyimpan bijian lebihan mereka di pusat-pusat awam dan ambil kira makanan mereka. Sistem token tanah liat ini kekal sama selama 4000 tahun sehinggalah token-token tersebut mula nampak lebih berhias. Token-token mempunyai saiz, bahan dan warna yang serupa tetapi corak-coraknya beraneka. Semakin jumlah barangan yang dihasilkan meningkat dan pertukaran barangan menjadi semakin lazim, token juga berubah untuk mengikut pertumbuhan ini.

Urus niaga untuk perdagangan perlu diambil kira dengan cekap, jadi token tanah liat diletakkan di dalam bola tanah liat (bulla), yang membantu mengelakkan penipuan dan menyimpan semua token sekali gus. Untuk mengambil kira token, bulla itu perlu dipecahkan untuk mendedahkan kandungannya. Meterai dicapkan pada pembukaan bulla untuk elak digodek. Setiap pihak mempunyai meterai tersendiri untuk mengenal pasti meterai mereka. Meterai bukan sahaja dapat membezakan antara individu, tetapi juga jawatan mereka. Kadangkala, token itu dicapkan pada bulla basah sebelum ia kering supaya pemilik dapat mengingati apa sebenarnya yang ada dalam bulla itu tanpa perlu memecahkannya.

## Galeri

File:Stamped-bulla_seal-side.jpg|alt=Stamped clay bulla sealed by a servant of King Hezekiah, formerly pressed against a cord; unprovenanced Redondo Beach collection of antiquities|Bulla tanah liat bercap yang dimeterai oleh seorang hambaRaja Hizkia, yang dahulunya dicapkan pada tali; koleksi barang antik Redondo Beach yang tidak terbukti
File:Stamped-bulla_cord-side.jpg|alt=Same stamped bulla (~12 mm long) showing ridges on cord side indicating papyrus document|Bulla bercap yang sama (~12&nbsp;mm panjang) menunjukkan garis-garis pada bahagian tali yang menunjukkan dokumen papirus
Fail:Papal.bull.JPG|alt=A bull of Pope Urban VIII. Note the lead seal attached to the cord.|Bulla Paus Urban VIII. Perhatikan meterai plumbum yang dilekatkan pada tali.
Fail:Goldene-bulle_1c-480x475.jpg|alt=The bulla of the Golden Bull of 1356, issued by Holy Roman Emperor Charles IV| *Bulla* Lembu Emas 1356, dikeluarkan oleh Maharaja Rom Suci Charles IV
Fail:Papstbullen.jpg|alt=Various papal bullae from the twelfth century.|Pelbagai bulla paus dari abad ke-12.
Fail:Bulla,_Spahbed_of_Nemroz,_General_of_the_Southern_Quarter,_Sassanian,_6th_century_CE,_from_Iraq._The_Sulaymaniyah_Museum.jpg|alt=Bulla, Spahbed of Nemroz, General of the Southern Quarter, Sassanian, 6th century AD, from Iraq. The Sulaymaniyah Museum|Bulla, Spahbed dari Nemroz, Panglima Kawasan Selatan, Parsi Sasan, abad ke-6 TM, dari Iraq. Muzium Sulaymaniyah
Fail:Bulla,_Spahbed_of_Nemroz,_General_of_the_Southern_Quarter,_Sassanian,_6th_century_CE,_from_Iraq._Sulaymaniyah_Museum.jpg|alt=Bulla, Spahbed of Nemroz, General of the Southern Quarter, Sassanian, 6th century AD, from Iraq. Sulaymaniyah Museum|Bulla, Spahbed dari Nemroz, Panglima Kawasan Selatan, Parsi Sasan, abad ke-6 TM, dari Iraq. Muzium Sulaymaniyah
Fail:Bulla._Private_seal._Sasanian_period,_3rd_to_7th_century_CE._From_Iraq._Sulaymaniyah_Museum.jpg|alt=Bulla, Ostandar of Sin, Governor of Sind/Hind, 6th to 7th century AD, from Iraq. Sulaymaniyah Museum|Bulla, Ostandard dari Sin, Gabenor Sind/Hind, abad ke-6 hingga ke-7 TM, dari Iraq. Muzium Sulaymaniyah


## Rujukan